Document ID: /roh_data/filtered/fineweb-2-filterrobots_roh.jsonl.gz/70859

Ün lung chapitel da planisaziun ha chattà üna fin
Il suveran da Valsot ha acceptà in venderdi la revisiun totala da la planisaziun cumünala. In tuot sun gnüdas adattadas e strichadas bod 55 pertschient da las zonas da fabrica. Unicamaing a Tschlin vain realisada üna nouva zona per indigens.
A Tschlin suot la chasa da scoula vain realisada üna nouva zona da fabrica per indigens (fotografia: Flurin Andry).
Victor Peer s’ingascha daspö 25 ons per la politica cumünala, 15 ons sco capo da Ramosch ed uossa fingià desch ons sco capo cumünal da Valsot. La planisaziun locala es statta üna tema permanent dürant tuot ...